**Rákócziújfalu Községi Önkormányzat Képviselő-testületének**

**7/2020 (IX. 30.) önkormányzati RENDELETE**

**a szociális tüzelőanyag támogatás helyi szabályairól**

Rákócziújfalu Községi Önkormányzat Képviselő-testülete Magyarország Alaptörvénye 32. cikk (2) bekezdése eredeti jogalkotói hatáskörében, a szociális igazgatásról és szociális ellátásról szóló 1993. évi III. törvény 2. §-ában meghatározott felhatalmazása alapján, a helyi önkormányzatokról szóló 2011 CLXXXXI törvény 8. § (1) bekezdése, a helyi önkormányzatok szociális célú tüzelőanyag vásárláshoz kapcsolódó kiegészítő támogatása érdekében Magyarország 2020. évi központi költségvetéséről szóló 2019. évi LXXI. törvény 3. melléklet I.8. pontja szerint a települési önkormányzatok szociális célú tüzelőanyag vásárláshoz kapcsolódó értelmében a következőket rendeli el:

**I. FEJEZET**

**A támogatás általános szabályairól**

**1. A rendelet célja, hatálya**

**1.§**

**(1)** E rendelet célja, hogy Rákócziújfalu településen élők részére támogatást nyújtson a szociális rászorultsága alapján, tekintettel a törvényi felhatalmazásra meghatározza a természetben nyújtott szociális ellátás, egyszeri tüzelőanyag juttatást ellátási forma jogosultsági feltételeit, az igénylés, odaítélés menetét.

**(2)** A rendelet hatálya kiterjed Rákócziújfalu község közigazgatási területén bejelentett állandó lakóhellyel, vagy bejelentett tartózkodási hellyel rendelkező állampolgárokra.

**2. Hatásköri szabályok**

**2.§**

A képviselő-testület a szociális tüzelőanyag támogatás megállapítását a polgármesterre ruházza át.

**3. A támogatás mértéke**

**3.§**

**(1)** Az önkormányzat a rendelkezésre álló keret mértékéig a rászoruló személyeket vissza nem térítendő természetbeni támogatásként háztartásonként legfeljebb 10 q szénben részesíti.

**(2)** A támogatásért ellenszolgáltatást nem kér.

**(3)** A tüzelőanyag támogatás ugyanazon lakott ingatlanra csak egy jogosultnak állapítható meg, függetlenül a lakásban élők személyek és háztartások számától.

**4. A támogatásra jogosultak köre**

**4.§**

**(1)** A Képviselő-testület egyszeri alkalommal tüzelőanyag ellátást biztosít annak a vegyes tüzeléssel fűtő személynek,

**a)** aki a szociális igazgatásról és szociális ellátásról szóló törvény szerinti aktív korúak ellátására , időskorúak járadékára jogosult, vagy

**b)** aki települési támogatásról szóló 4/2018.(VI.28.) rendelettel módosított9/2016 (VI.15.) önkormányzati rendelet 14. §-a alapján települési támogatásra jogosult, vagy

**c)** aki a gyermekek védelméről és gyámügyi igazgatásról szóló 1997 évi XXXI törvényben szabályozott halmozottan hátrányos gyermeket nevelő családnak.

**(2)** A polgármester a szociális tüzelőanyag ellátást, életet, testi épséget veszélyeztető állapot elhárítása céljából a 4. § (1) bekezdésben foglaltakon túl is megállapíthatja a rendkívüli élethelyzetbe került személynek.

**5. A támogatás igénylésének menete**

**5. §**

**(1)** E rendelet 4. § (1) bekezdése szerinti esetben a szociális tüzelőanyag ellátás megállapítása hivatalból, 4. § (2) bekezdése szerinti esetben e rendelet melléklete szerinti kérelemre indítható.

**(2)** A kérelmeket 2021. február 10-ig lehet benyújtani.

**(3)** A szociális tüzelőanyag más részére el nem adható. Ennek tudomásul vételéről a támogatott személy hivatalból indult eljárás esetén a kiosztáskor, kérelemre indult eljárás esetén a kérelme benyújtásakor köteles nyilatkozni.

**(3)** A kérelemhez mellékelni kell a jövedelem igazolását. Az igazolható jövedelemmel nem rendelkezőknek, büntetőjogi felelősségük tudatában kell nyilatkozniuk jövedelmi helyzetükről.

**(4)** A kérelem benyújtásával egyidejűleg a kérelmezőnek nyilatkoznia kell, hogy használatban lévő, fatüzelésre alkalmas berendezéssel rendelkezik. A berendezés meglétét a Polgármesteri Hivatal jogosult ellenőrizni.

**(5)** Amennyiben a kérelmező a (5) bekezdésben meghatározott berendezéssel nem rendelkezik, köteles a támogatásként kapott tüzelőanyagot az önkormányzat részére visszaszolgáltatni, vagy amennyiben ez nem lehetséges, annak az értékét visszafizetni.

**II. FEJEZET**

**Záró rendelkezések**

**6.§**

(1) E rendelet a kihirdetését követő napon lép hatályba és 2021. március 31. napján hatályát veszti.

Rákócziújfalu, 2020. szeptember 30.

Varga József Hegedüs László

polgármester jegyző

**Kihirdetési záradék:**

Ezen rendelet hirdetőtáblán való kifüggesztéssel 2020. szeptember 30. napján kihirdetve.

Rákócziújfalu, 2020. szeptember 30.

                                                                          Hegedüs László

jegyző

*Szociális tüzelőanyag támogatás helyi szabályairól szóló*

*7/2020(X. 01.) önkormányzati rendelet MELLÉKLETE*

Rákócziújfalu Községi Önkormányzat

5084 Rákócziújfalu, Rákóczi út 26.

**SZOCIÁLIS TÜZELŐANYAG-TÁMOGATÁS IRÁNTI KÉRELEMHEZ**

**ADATFELVÉTELI LAP**

**Kérelmező személyes adatai:**

|  |  |
| --- | --- |
| **Név:** |  |
| **Születési név:** |  |
| **Születési hely, idő:** |  |
| **Anyja neve:** |  |
| **TAJ szám:** |  |
| **Lakóhely:** |  |
| **Tartózkodási hely:** |  |

**Kérelmezővel közös háztartásban élők személyes adatai:**

|  |  |  |  |
| --- | --- | --- | --- |
| **Név:** | **Születési hely, idő:** | **Anyja neve:** | **TAJ szám:** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Nyilatkozom, hogy a kérelmem benyújtását megelőző hónapban**

1.\* A szociális igazgatásról és szociális ellátásokról szóló 1993. évi III. törvényben rögzítettek szerint

* **aktívkorúak ellátásában vagy**
* **időskorúak járadékában részesülök.**

**2.\*** A gyermekek védelméről és gyámügyi igazgatásról szóló 1997. évi XXXI. törvény által szabályozottak szerint:

* **gyermeke(i)m részére a halmozottan hátrányos helyzet megállapításra került.**

Rákócziújfalu, 202\_\_. \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

**kérelmező aláírása**

\* *Megfelelő szövegrész aláhúzásával jelezze, hogy mely támogatási szempont szerint kívánja a támogatást igényelni!*